# Аязмото

### от Уикипедия, свободната енциклопедия

Аязмото или Парк "Митрополит Методий Кусев" (в миналото известен като Парк "Ленин") е парк в Стара Загора. Той е първият градски парк от европейски вид по българските земи. Създаден е през 1895 год. На площ от 3200 дка, паркът разполага с уникални за България дървесни видове.

Разпростира се на значителна площ в северна посока от града. Голият скалист и безводен баир, превърнат от митрополит Методий Кусев в невероятно красив лесопарк, е една от гордостите на града. Прeд входа на парка се издига меден барелеф на Старозагорския владика-възрожденец, направил толкова много за съгражданите си, а до върха край параклиса "„Свети Теодор Тирон“", застроен на мястото на древно езическо светилище е мраморната му гробница.

В парка са разположени Старозагорската зоологическа градина — най-голямата по площ в България, Залата на смеха (зала с криви огледала), тенис кортове, площадки за банминтон, хижи, хотел, резиденцията на Старозагорския митрополит, спортен комплекс Берое, летен театър, обсерватория.

В парка растат редки растителни видове, голяма част лично заседени от Методий Кусев. Все още се срещат сърна, таралеж, сухоземна костенурка, катерица.

## [редактиране] Борбата за Аязмото

От самото начало идеята за уреждането на градски парк е приета скептично от старозагорци. Ентусиазиарният Методий Кусев среща редица пречки в идеята да превърне голия баир над града в модерен парк, каквито има на запад. Той започва да изпраща писма до православни манастири и църковни общности в различни краища на света с молба за изпращането на семена на най-различни дървестни видове. Някои засадените от него дървета и до днес са живи. Скоро обаче на владиката се налага да се изправи с гнева на хората, които вече губят мястото, където да пасат животните си. Повечето жители тогава считат, че уреждането на такаво безполезно пространство е безумие и далеч по-важна е пашата за добитакът им. С доста убеждения и молби Методий Кусев успява да извърши делото на живота си.

Друг момент, когато съществуването на парка е поставено под съмнение, е след Освобождението, когато военните от града решават да изпробват новозакупените оръдия в парка и да правят военни учения в района му. Тогава граждани на града, до преди години твърдо против, влизат в парка и отказват да го напуснат, създавайки жива преграда за безумните учения на военните.

По времето на царуването на Фердинанд I при едно от посещенията си в града той изключително много харесва мястото. Настоява там да бъде изградена царска резиденция. Тук отново след бурни протести и цялата градска общественост - граждани, местни власти, интелектуалци, решението за построяването на резиденция и заграбване на парка пропада.

## [редактиране] Виж също

- Списък на парковете в Стара Загора
- Езерото Загорка

Взето от „http://bg.wikipedia.org../../../%D0%B0/%D1%8F/%D0%B7/%D0%90%D1%8F%D0%B7%D0%BC%D0%BE%D1%82%D0%BE.html“.

Категории: Стара Загора | Паркове в България

##### Views

- Статия
- Беседа
- Текуща версия

##### Търсене